**Sveučilište Josipa Jurja Strossmayera u Osijeku**

**Fakultet za odgojne i obrazovne znanosti u Osijeku**

**PRAVILNIK O PRIZNAVANJU I VREDNOVANJU PRETHODNOG UČENJA**

**(Nacrt prijedloga)**

**Osijek, srpanj 2024.**

Na temelju članka 57. stavka 6. i članka 72. Zakona o visokom obrazovanju i znanstvenoj djelatnosti („Narodne novine“ br. 119/22.), članka 15. Zakona o Hrvatskom kvalifikacijskom okviru („Narodne novine“ br. 22/13., 41/16., 64/18., 47/20. i 20/21.) i sukladno Pravilniku o studijima i studiranju na Sveučilištu Josipa Jurja Strossmayera u Osijeku i Smjernicama Ministarstva znanosti i obrazovanja za priznavanje prethodnog učenja u sustavu visokog obrazovanja te u skladu s člankom 44. i 99. Statuta Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku, Fakultetsko vijeće Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku (u daljnjem tekstu: Fakultetsko vijeće) na \_\_. sjednici u akademskoj 2023./2024. godini održanoj dana \_\_\_\_\_\_\_\_\_\_\_ 2024. godine pod točkom \_\_. dnevnog reda donijelo je

**PRAVILNIK O PRIZNAVANJU I VREDNOVANJU**

**PRETHODNOG UČENJA**

**(Nacrt prijedloga)**

**I. OPĆE ODREDBE**

**Članak 1.**

1. Pravilnikom o priznavanju i vrednovanju prethodnog učenja (u daljnjem tekstu: Pravilnik) uređuje se postupak priznavanja i vrednovanja prethodnog učenja vrednovanjem kompetencija stečenih prethodnim formalnim i neformalnim obrazovanjem te informalnim učenjem.
2. Izrazi ovom Pravilniku, a koji imaju rodno značenje, koriste se neutralno i odnose se jednako na muški i ženski rod.

**Članak 2.**

Za potrebe primjene ovog Pravilnika rabe se pojmovi sa sljedećim značenjem:

*Pristupnik* je osoba koja podnosi zahtjev za priznavanjem i vrednovanjem prethodnog učenja.

*Povjerenstvo za priznavanje i vrednovanje prethodnog učenja* tijelo je Fakulteta za odgojne i obrazovne znanosti koje provodi proces priznavanja i vrednovanja prethodnog učenja sukladno ovom Pravilniku.

*Zahtjev za priznavanje i vrednovanje prethodnog učenja* formalni je proces kojim pristupnik inicira proces priznavanja i vrednovanja prethodnog učenja.

*Prethodno učenje* oblik je formalnog i neformalnog obrazovanja te informalnog učenja ostvarenog prije podnošenja zahtjeva za priznavanjem i vrednovanjem prethodnog učenja.

*Priznavanje prethodnog učenja* formalno je potvrđivanje ishoda učenja stečenih prethodnim učenjem.

*Formalno obrazovanje* organizirana je aktivnost učenja u okviru akreditiranih programa ovlaštenih pravnih osoba radi stjecanja kvalifikacija na razini 6. sv. i više Hrvatskog kvalifikacijskog okvira, koja se dokazuje diplomom ili drugom odgovarajućom javnom ispravom.

*Neformalno obrazovanje* organizirana je aktivnost učenja čija je svrha stjecanje i unapređivanje kompetencija za osobne, društvene i profesionalne potrebe. Neformalno obrazovanje može biti certificirano i necertificirano. *Certificirano neformalno obrazovanje* završava stjecanjem isprave koja se temelji na provjeri ishoda učenja, odnosno stečenih kompetencija. *Necertificirano neformalno obrazovanje* završava bez provjere ishoda učenja.

*Informalno učenje* neorganizirana je aktivnost stjecanja kompetencija iz svakodnevnih iskustava te drugih utjecaja i izvora iz okoline za osobne, društvene i profesionalne potrebe.

*Studijski program* je program za kojega je ishođena dopusnica za izvođenje studija u postupku inicijalne akreditacije koju provodi Agencija za znanost i obrazovanje ili, u slučaju združenih studija, akreditacijsko odobrenje druge međunarodne akreditacijske agencije u Europi i koji je upisan u Upisnih studijskih programa.

*Programi cjeloživotnog obrazovanja* jesu programi stručnog osposobljavanja za potrebe cjeloživotnog učenja i ne smatraju se studijem u smislu zakona kojim se uređuje visoko obrazovanje, a temelji se na načelima cjeloživotnog učenja.

*Programi obrazovanja za stjecanje dodatnih kvalifikacija* programi su stručnog osposobljavanja s određenim brojem ECTS bodova koji ne rezultiraju stjecanjem cjelovite kvalifikacije i koji su nadopuna prethodno stečenoj cjelovitoj kvalifikaciji. Programi obrazovanja za stjecanje dodatnih kvalifikacija mogu podlijegati specifičnim propisima kojima se uređuje to područje te se priznavanje i vrednovanje prethodnog učenja u tim slučajevima provodi u skladu s posebnim propisima.

*Ishodi učenja* kompetencije su koje je pojedinac stekao učenjem i dokazao postupkom vrednovanja.

*Skup ishoda učenja* najmanji je cjeloviti skup povezanih ishoda učenja iste razine, obujma i profila.

*Vrednovanje ishoda učenja* postupak je provjere i ocjenjivanja stečenih kompetencija u skladu s utvrđenim i prihvaćenim kriterijima i standardima.

**II. SVRHA, OPSEG I NAČIN PRIZNAVANJA I VREDNOVANJA PRETHODNOG UČENJA**

**Članak 3.**

1. Postupak priznavanja i vrednovanja prethodnog učenja provodi se u svrhu:
* prijelaza sa studija drugih srodnih visokih učilišta
* napredovanja kroz studij
* izvršavanja obveza u sklopu programa cjeloživotnog obrazovanja
* stjecanja dodatnih kvalifikacija u skladu s posebnim propisima.
1. Postupak priznavanja i vrednovanja prethodnog učenja provodi se za kompetencije stečene prethodnim formalnim i neformalnim obrazovanjem te informalnim učenjem.
2. Postupak priznavanja i vrednovanje prethodnog učenja uključuje:
* razmatranje zahtjeva i pripadajuće dokumentacije koju podnosi pristupnik
* utvrđivanje načina priznavanja na temelju dostavljenog zahtjeva za priznavanje i vrednovanje prethodnog učenja i prateće dokumentacije
* provjeru ishoda učenja, u slučajevima gdje je to primjenjivo
* donošenje rješenja o priznavanju i vrednovanju prethodnog učenja.
1. Pristupniku se može priznati prethodno učenje čiji su ishodi učenja po profilu, obujmu i razini usklađeni s ishodima učenja koji se očekivano stječu studijskim programom, odnosno programom stručnog osposobljavanja za potrebe cjeloživotnog obrazovanja.
2. Postupak priznavanja i vrednovanja prethodnog učenja ne može rezultirati stjecanjem cjelovite kvalifikacije.

**Članak 4.**

1. Priznavanje i vrednovanje prethodnog učenja temelji se na načelima ravnopravnosti i pravednosti, jednake vrijednosti stečenih i priznatih ishoda učenja, transparentnosti te osiguranja kvalitete.
2. Metodologija priznavanja i vrednovanja prethodnog učenja temelji se na usporedbi prethodno stečenih kompetencija izraženih ishodima učenja s ishodima učenja studija ili programa stručnog osposobljavanja za potrebe cjeloživotnog obrazovanja koji pristupnik pohađa ili namjerava upisati.
3. Od pristupnika koji traži priznavanje i vrednovanje prethodnog formalnog ili neformalnog certificiranog obrazovanja može se u postupku vrednovanja provesti provjera prethodno stečenih ishoda učenja, ako Povjerenstvo za procjenu i vrednovanje prethodnog učenja (dalje: Povjerenstvo) to procijeni potrebnim.
4. Od pristupnika koji traži priznavanje i vrednovanje prethodnog neformalnog necertificiranog obrazovanja ili informalnog učenja, treba se u postupku vrednovanja provesti provjera prethodno stečenih ishoda učenja.
5. U postupku priznavanja i vrednovanja prethodnog učenja, u skladu sa st. 4. i st. 5. ovog članka, Povjerenstvo odlučuje koji je način provjere ishoda učenja najprimjereniji u odnosu na vrstu prethodnog učenja za koje se traži priznavanje i u odnosu na određene ishode učenja. Provjera ishoda učenja može se provesti u formi:
* intervjua ili razgovora s pristupnikom
* pisanim radom ili projektom koji pristupnik izrađuje i daje na uvid povjerenstvu
* praktičnim radom (demonstracija, simulacija, nastup, ogledno predavanje, radionica i dr.)
* usmenim ili pisanim ispitom
* drugim formama s obzirom na specifičnost prethodnog učenja za koje se traži priznavanje i vrednovanje.

**III. POSTUPAK PRIZNAVANJA I VREDNOVANJA PRETHODNOG UČENJA**

**Članak 5.**

1. U postupku priznavanja i vrednovanja prethodnog učenja sudjeluju:
* pristupnik
* Povjerenstvo
* dekan ili osoba koju dekan ovlasti za tu svrhu.
1. Povjerenstvo se sastoji od tri (3) člana:
* prodekan za nastavu
* prodekan za studijske programe i razvoj
* voditelj ureda za studente i studije.

Predsjednik Povjerenstva u pravilu je prodekan za studijske programe i razvoj.

Prema potrebi, u odnosu na specifičnosti pojedinih zahtjeva i ishoda učenja za koje se traži priznavanje i vrednovanje, Povjerenstvo može konzultirati i nastavnika zaposlenog na odgovarajuće znanstveno-nastavno radno mjesto.

1. Povjerenstvo vodi evidenciju o svim pokrenutim i završenim postupcima priznavanja i vrednovanja prethodnog učenja.
2. Povjerenstvo daje prijedlog Rješenja o postupku priznavanja i vrednovanja prethodnog učenja (dalje: Rješenje).
3. Rješenje potpisuje osoba zadužena za zastupanje (dekan ili u njegovoj odsutnosti ovlašteni prodekan).

**Članak 6.**

1. Postupak priznavanja i vrednovanja prethodnog učenja započinje podnošenjem Zahtjeva za priznavanje i vrednovanje prethodnog učenja (dalje: Zahtjev) koji pristupnik upućuje Povjerenstvu.
2. U postupku priznavanja i vrednovanja prethodnog učenja određuje se:
* razina prethodno stečenih ishoda učenja
* ishodi učenja koji su stečeni prethodnim učenjem i njihova usklađenost s programskim ishodima učenja za koje se traži priznavanje i vrednovanje
* obujam prethodno stečenih ishoda učenja koji su u skladu s programskim ishodima učenja
* obveze na programu kojih se pristupnik može osloboditi na temelju priznatih prethodno stečenih ishoda učenja. Pritom obujam obveza kojih se pristupnik može osloboditi ne smije biti veći od obujma priznatih prethodno stečenih ishoda učenja.
1. Postupak vrednovanja prethodnog učenja dovršava se donošenjem Rješenja o priznavanju i vrednovanju prethodnog učenja u pisanom obliku za podneseni zahtjev.

**Članak 7.**

1. Zahtjev podnosi pristupnik, a čine ga ispunjeni obrazac Zahtjeva (u prilogu ovog Pravilnika) i pripadajuća dokumentacija koja podliježe postupku priznavanja i vrednovanja.
2. Uz Zahtjev pristupnik prilaže:
* životopis u Europass formatu
* presliku identifikacijskog dokumenta
* ovjerenu presliku dokaza o prethodno stečenoj cjelovitoj kvalifikaciji (za programe cjeloživotnog obrazovanja kojima se stječu dodatne kvalifikacije)
* presliku dokaza o završenom programu ili dijelu programa (certifikat/ uvjerenje/ potvrdnica o završenom prethodnom neformalnom učenju s opisom programa/ sadržaja)
* opis programa (sadržaj programa, ishode učenja i/ili opis stečenih kompetencija, broj sati nastave, ECTS bodovi, popis literature, način provjere ishoda učenja (kod formalnog i neformalnog certificiranog obrazovanja) i druge relevantne informacije o programu
* za priznavanje i vrednovanje necertificiranog neformalnog obrazovanja i informalnog učenja pristupnik može dostaviti one dokaze/ priloge za koje procjenjuje da dokazuju stečene ishode učenja čije se priznavanje traži
* dodatne materijale koji mogu poslužiti u svrhu dokazivanja stečenih ishoda učenja odnosno kompetencija (primjerice izrađene autorske radove, projekte i sl.).
1. Uz Zahtjev za priznavanje i vrednovanje prethodnog informalnog učenja pristupnik može dostaviti i druge priloge za koje smatra da mogu dokazati prethodno stečene kompetencije (npr. potvrda poslodavca s opisom poslova, preporuka poslodavca, autorski radovi, podatci o prethodnom obrazovanju i/ili radnom iskustvu te druge relevantne informacije u skladu s podnesenim zahtjevom).
2. Povjerenstvo može zatražiti i dodatnu dokumentaciju ako procijeni da je to potrebno za donošenje Rješenja.

**Članak 8.**

 (1) Radni sastanak Povjerenstva predlaže predsjednik Povjerenstva u roku od 15 (petnaest)

 dana od zaprimanja Zahtjeva i prateće dokumentacije.

 (2) Na temelju podnesenog Zahtjeva i prateće dokumentacije Povjerenstvo utvrđuje može li se

 priznati i vrednovati prethodno učenje ili je potrebno provesti postupak provjere ishoda

 učenja.

 (3) Za necertificirano neformalno obrazovanje i informalno učenje potrebno je provesti

 postupak provjere ishoda učenja sukladno čl. 6 ovog Pravilnika.

**Članak 9.**

1. Rješenje se donosi na temelju prijedloga Povjerenstva. Rješenjem se prethodno učenje može:
* u potpunosti priznati
* djelomično priznati
* ne priznati.
1. U slučaju potpunog priznavanja prethodnog učenja Pristupnik ne mora izvršavati dodatne obveze.

U slučaju djelomičnog priznavanja prethodnog učenja Pristupnik ima obveze navedene u Rješenju kako bi mu se priznalo prethodno učenje. U Rješenju pristupnik se upućuje nastavniku koji će provesti provjeru danih obveza. Nastavnik piše zapisnik o riješenim obvezama pristupnika i šalje ga Povjerenstvu.

U slučaju ne priznavanja prethodnog učenja Pristupnik mora pristupiti onim ishodima učenja za koje je tražio priznavanje i vrednovanje, u sklopu redovnih obveza i aktivnosti propisanih programom.

1. Rješenje sadrži sljedeće informacije:
* ime, prezime i OIB Pristupnika
* kronološki zapis o slijedu zaprimanja i obrade Zahtjeva
* podatke o skupovima ishoda učenja za koje se traži priznavanje i vrednovanje
* popis dokumentacije priložene uz Zahtjev na temelju koje je izvršeno priznavanje i vrednovanje
* u slučaju dodatne provjere prethodnog učenja, opis metoda provjere ishoda učenja
* obujam stečenih ishoda učenja koji se pristupniku priznaju, izraženih u ECTS bodovima
* obrazloženje određivanja sukladnosti prethodno stečenih kompetencija s programskim ishodima učenja
* popis obveza na programu kojih se pristupnik oslobađa na temelju priznatih prethodno stečenih ishoda učenja (popis obveza čini popis predmeta i njihovog obujma izraženo u ECTS bodovima)
* popis preostalih obveza s pripadajućim ECTS bodovima, u slučaju djelomičnog priznavanja prethodnog učenja
* uputu o pravnom lijeku
* datum, potpis ovlaštene osobe i žig ustanove.
1. Rješenje potpisuje osoba zadužena za zastupanje (dekan ili u njegovoj odsutnosti ovlašteni prodekan).
2. Rješenje je osnova za evidentiranje ishoda postupka priznavanja i vrednovanja prethodnog učenja u informacijskom sustavu evidencija (ISVU) za programe koji se vode na navedeni način.
3. Rješenje mora biti doneseno najkasnije u roku od:
* šezdeset (60) dana od dana zaprimanja urednog i potpunog Zahtjeva u postupku priznavanja i vrednovanja formalnog i neformalnog certificiranog obrazovanja
* šest (6) mjeseci od zaprimanja urednog i potpunog Zahtjeva u postupku priznavanja i vrednovanja neformalnog necertificiranog obrazovanja te informalnog učenja.
1. Rješenje se donosi u dva primjerka od čega se jedan dostavlja pristupniku, a drugi se pohranjuje u arhivi.
2. Protiv Rješenja žalba nije moguća, ali se može pokrenuti upravni spor.

**IV. PRIJELAZNE I ZAVRŠNE ODREDBE**

**Članak 10.**

1. Ovaj Pravilnik donosi Fakultetsko vijeće.
2. Izmjene i dopune ovog Pravilnika donose se na istovjetan način na koji je Pravilnik donesen.
3. Ovaj Pravilnik stupa na snagu osmog dana od dana objave na oglasnoj ploči i mrežnim stranicama Fakulteta za odgojne i obrazovne znanosti.

**DEKANICA**

**Prof. dr. sc. Emina Berbić Kolar**

Pravilnik o priznavanju i vrednovanju prethodnog učenja objavljen je na oglasnoj ploči i mrežnim stranicama Fakulteta za odgojne i obrazovne znanosti dana \_\_\_\_\_\_\_\_\_\_\_\_\_ 2024. godine te je stupio je na snagu dana \_\_\_\_\_\_\_\_\_\_\_\_\_ 2024. godine.

**TAJNICA**

**Biljana Graša, univ. mag. iur.**

KLASA:

URBROJ:



 --------------------------------------------------------------------------------------------------------------------------------------------------------------------------------------------

 31000 Osijek, Ulica cara Hadrijana 10 +385 31 321 700 ▪ helpdesk@foozos.hr ▪ [www.foozos](http://www.foozos).hr

 OIB: 28082679513 ▪ MB: 1404881 ▪ IBAN: HR0823600001103081122

ZAHTJEV ZA PRIZNAVANJEM I VREDNOVANJEM PRETHODNOG UČENJA

Podatci o pristupniku - podnositelju zahtjeva:

|  |  |  |  |
| --- | --- | --- | --- |
| Ime i prezime  |  | OIB |  |
| Datum i mjesto rođenja |  | Adresa |  |
| Broj mobilnog telefona  |  | e-mail adresa |  |

Nazivi ishoda za koje se traži priznavanje:

|  |  |  |
| --- | --- | --- |
|  | Skup(ovi) ishoda učenja  | Ishod(i) učenja |
| 1. |  | 1. 2. 3. |
| 2. |  |  |
| 3. |  |  |

Pojašnjenje: Skup ishoda učenja i pojedinačni ishodi učenja jesu skupovi učenja i ishodi opisani u programu za koji se traži priznavanje i vrednovanje ili su navedeni u Registru HKO za pripadajući Standard kvalifikacije ili su opisani u silabusima pojedinih predmeta.

Popis priloga:

Osijek, datum Potpis pristupnika